કટકઃ ટી-૨૦ આંતરરાષ્ટ્રીય ક્રિકેટમાં પોતાની પહેલી સદી એળે જવાથી નિરાશ રોહિત શર્માએ કહ્યું કે ત્રણ મેચની શ્રેણીમાં બની રહેવા માટે અમારી ટીમ આજે બીજી મેચમાં જોરદાર વળતો હુમલો કરશે. રોહિતની ૧૦૬ રનની ઇનિંગ્સની મદદથી ભારતે પાંચ વિકેટે ૧૯૯ રન બનાવ્યા હતા, પરંતુ દક્ષિણ આફ્રિકાએ ધર્મશાલામાં રમાયેલી પહેલી ટી-૨૦ મેચમાં ભારતને સાત વિકેટે પરાજય આપીને શ્રેણીમાં ૧-૦ની સરસાઈ હાંસલ કરી લીધી હતી.